**Bükkszentkereszt Község Képviselő-testületének**

**1/ 2022(I.13) Önkormányzati Határozata**

Tárgy: Pályázat benyújtása „Önkormányzati feladatellátást szolgáló fejlesztések támogatására” című pályázati kiírásra

Bükkszentkereszt Község Önkormányzat Képviselő-testülete a fenti tárgyú előterjesztést megtárgyalta és az alábbi határozatot hozta:

1. A képviselő-testület egyetért a Bükkszentkereszt Község Önkormányzat tulajdonában álló Bükkszentkereszt belterületén lévő Rákóczi utca (684 hrsz.), Szabadságtelep utca (1166 hrsz.), Kossuth utca (859/2 hrsz), Széchenyi utca (1201 hrsz), Széchenyi (1156 hrsz), Táncsics utca (367 hrsz), Kinizsi utca (1188 hrsz), Dózsa utca (604 hrsz) megjelölt útszakaszának útburkolat felújításával megvalósuló 23.529.000, - Ft összköltségű beruházással.

2. A képviselő-testület egyetért azzal, hogy a beruházás megvalósítása érdekében az Önkormányzat pályázatot nyújtson be Magyarország 2021. évi központi költségvetéséről szóló 2020. évi XC. törvény (továbbiakban: költségvetési törvény) 3. melléklet 3. A helyi önkormányzatok felhalmozási célú kiegészítő támogatása szerinti Önkormányzati feladatellátást szolgáló fejlesztések támogatásacímű pályázati kiírás keretében, bruttó 19.999.650,- Ft vissza nem térítendő pályázati forrás elnyerésére.

3. az Önkormányzat az 1. pontban meghatározott beruházás megvalósítása érdekében, saját forrásként bruttó 3.529.350, - Ft összeget biztosít.

4. felkéri a polgármestert, hogy a község 2022. évi Költségvetéséről szóló rendelet soron következő módosítását, a fentiek figyelembevételével terjessze elő.

5. felhatalmazza a polgármestert a pályázat benyújtásával és megvalósítással kapcsolatos valamennyi szükséges intézkedés, jognyilatkozat megtételére, valamint nyertes pályázat esetén a Támogatási szerződés aláírására is.

**Felelős:** Polgármester

**Határidő:** azonnal